**DĖL LĖŠŲ SKYRIMO**

2022 m. kovo 23 d. Nr. DĮV-224

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.4 papunkčiu ir atsižvelgdamas į uždarosios akcinės bendrovės „Migelis“ 2022 m. vasario 22 d. prašymą „Dėl vandens filtrų įrengimo“:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 5 400 (penkis tūkstančius keturis šimtus) Eur uždarajai akcinei bendrovei „Migelis“– padengti vandens filtrų įrengimo bei esamų filtrų mišinio pakeitimo savivaldybei priklausančiose Paršežerio stovyklavietės patalpose adresu: Ežero g. 20, Požerės k., Šilalės r., išlaidas.

2. P a v e d u Šilalės rajono savivaldybės administracijos Centralizuotas buhalterinės apskaitos skyriui parengti lėšų naudojimo sutartį su Programos vykdytoju dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje www.silale.lt.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Gedeminas Sungaila